ประจำเดือนมาครั้งล่าสุด 13 มิย.ค่ะ มีพสพ.ครั้งเดียวและครั้งแรกเมื่อวันที่ 11 กค.ค่ะ มีการป้องกัน และหลั่งนอก ตอนมีพสพ.เข้าไปได้แค่หัวอวัยวะเพศชายค่ะ หลังจากมีพสพ.กินยาคุมฉุกเฉินภายใน 1 ชมค่ะ วันนี้วันที่ 14 กค ประจำเดือนยังไม่มาเลยกังวลค่ะ เพราะปกติช่วงนี้จะต้องมา อยากทราบว่า 1.โอกาสท้องสูงมั้ยคะ 2.ผลข้างเคียงยาทำให้ประจำเดือนมาช้าประมาณกี่วันคะ
สวัสดีค่ะ การมีเพศสัมพันธ์โดยการหลั่งนอกนั้นยังทำให้มีโอกาสตั้งครรภ์ได้อยู่ประมาณ 4-20% ค่ะ แต่หากได้ใส่ถุงยางอนามัยร่วมไปด้วยแล้ว โอกาสตั้งครรภ์จะน้อยลงไปมาก น้อยกว่า 2%จริงๆแล้วถ้าได้ใช้ถุงยางอนามัยขณะมีเพศสัมพันธ์ ไม่มีความจำเป็นที่จะต้องใช้ยาคุมฉุกเฉินเพื่อป้องกันการตั้งครรภ์อีก แต่อย่างไรก็ตามหากได้ใช้ไปแล้ว และใช้อย่างถูกต้อง ก็จะช่วยลดโอกาสตั้งครรภ์ลงไปได้ แต่ก็จะเพิ่มการเกิดผลข้างเคียงเช่นเลือดออกผิดปกติทางช่องคลอด หรืออาจมีประจำเดือนที่คลาดเคลื่อนไปได้แต่อย่างไรก็ตามประจำเดือนไม่ควรคลาดเคลื่อนไปเกิน 7 วันหรือเกิน 35 วันจากครั้งก่อน หากนานกว่านี้ ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิค่ะ หากให้ผลลบ แต่ประจำเดือนก็ยังไม่มา ควรไปยืนยันผลที่รพ.อีกครั้ง ถ้าไม่ตั้งครรภ์จริง จะมีการหาสาเหตุอื่นๆที่เป็นไปได้เช่นความผิดปกติของมดลูกหรือรังไข่ต่อไป